כביש 45

כביש 45 הוא כביש שהיה אמור להחליף את כבישים 443  ו-437 ולשמש כביש גישה צפוני לירושלים ובנימין ממחלף בן שמן,  דרך מודיעין-מכבים-רעות גבעת זאב ועטרות, שם יתחבר לכביש 50 (דרך בגין) ולמחלף גבע בנימין ומשם ימשיך אל  מעלה אדומים. כיום רק כעשרה ק"מ, המחברים בין צומת גבעת זאב ועטרות (ליד קלנדיה) נמצאים תחת המספור '45'.

היסטוריה
תוואי הכביש הוצע במסגרת "תוכנית אב ירושלים 1968" שהוכנה ביזמת עיריית ירושלים ובהשתתפות משרד השיכון, משרד התחבורה ומינהל מקרקעי ישראל, על ידי צוות בראשות האדריכלים האחים ציון השמשוני ואביה השמשוני יחד עם אדריכל יוסף שביד.

ב-1976 יזם שר השיכון אברהם עופר, תוכנית לסלילת הכביש והקמה של שרשרת יישובים לאורכו. כאשר כביש הגישה היחיד לירושלים ממערב היה כביש 1 שהיה כביש מיושן, מוזנח, בעל עיקולים חדים וללא שוליים בחלק מהתוואי. לכן עלה הצורך בכביש חדש, מהיר ואיכותי, שיהווה את הכניסה העיקרית לבירה מכיוון השפלה. 

בסוף שנות השבעים התבצע תכנון המפורט של הכביש. ועדת השרים לענייני ירושלים אישרה את סלילת הכביש, כולל חיבורו לכביש בגין, בפברואר 1982. חלקו של הכביש העובר בתוך תחומי הקו הירוק אושר במועצה הארצית לתכנון ולבנייה ב-1985, וחלקו העובר בתוך שטחי יהודה ושומרון אושר במועצת התכנון העליונה של המנהל האזרחי, בסוף שנות ה-80. למרות זאת סלילת הכביש לא יצא לפעול, בגלל עלותו הגבוהה, הצורך בכריתת כ-50 אלף עצים ביער בן שמן, חציבות ענק בצלע הר, הקמת מנהרות, מחסומים אקוסטיים, גשרים ומחלפים והפקעת קרקעות.

במרץ 1997 התקבלה החלטת ממשלה על ביצוע הכביש ומע"צ החלה בתכנון המפורט של הכביש. באוקטובר 1998 הורה שר התשתיות אריאל שרון להתחיל בעבודות, ומע"צ פרצה שתי דרכי עפר מאזור מחנה עופר ועד מודיעין עילית.
המאבק נגד סלילת הכביש
על תכנונו וסלילתו של הכביש נמתחה ביקורת, ונטען שהכביש הוא מיותר לאור העובדה שבמקביל אליו עובר כביש 443 (זאת למרות שבכביש 443 יש צמתים ורמזורים, ואילו כביש 45 מתוכנן להיות ממוחלף לכל אורכו). ביקורת זאת התעצמה לאור העובדה שכביש 45 תוכנן לעבור באזור בעל רגישות נופית גבוהה. הכביש ידרוס את הפיתולים ההרריים בנחל מודיעים. עם קבלת ההחלטה על ביצוע הכביש החל מאבק של ארגוני איכות הסביבה נגד סלילתו. לצורך המאבק אף הוקמו שתי עמותות, העמותה לשימור אתרים ונוף במודיעין ועמותת ש.ל.ח (שילת, לפיד, חשמונאים). גם השרה להגנת הסביבה דליה איציק הודיעה שתאבק נגד התוכנית.

סלילת הכביש בוטלה למעט קטע באורך 10 ק"מ, המחבר את כביש 443 בצומת גבעת זאב עם אזור התעשייה עטרות, שנסלל בעלות של 210 מיליון שקל ונפתח לתנועה ב-30 בדצמבר 2002.

 תוכניות 
בדצמבר 2018 הודיע משרד התחבורה על כוונתו לשנות את מספור הכבישים בישראל (ראה כבישי ישראל) ובמסגרת כך לאחד את כביש 443 וכביש 437 עם כביש 45, ולהשלים את הקטע מקלנדיה למחלף גבע בנימין. התוכנית נכללה גם בתוכנית אב לתחבורה ביו"ש.

ב-2023 אושרה תוכנית ראשונית להארכת הכביש מקלנדיה עד צומת מעבר מכמש, ושם הוא יתחבר עם כביש 60. ההארכה נועדה לאפשר לתושבי מזרח בנימין להגיע לכביש 443 ולכביש 50 מבלי לעבור בכביש 437 ובמחסום חיזמא. התוכנית אושרה באופן סופי בוועדת התכנון העליונה במאי 2024. ובינואר 2026 הוצא צו העבודה.

תוואי הכביש הסלול
קילומטריםשםסוג מפגשמיקוםדרכים מצטלבות כביש 45 ממערב למזרח 0 צומת גבעת זאב 25px גבעת זאבמחנה עופר ,  3.3 צומת עטרות עטרות  (כביש בגין) 4.1כיכר עטרת 25px אזור התעשייה עטרותשדה התעופה עטרות (סגור) רחוב עטרות 20px 4.7כיכר יהושע עטרות רחוב נמל התעופההקטע קיים של  הצפוי להתחבר ל5.2מעבר קלנדיהמחסום צה"לא-ראם, קלנדיהמעבר בין שטחי יהודה ושומרון לעיר ירושלים9.2מחלף גבע בנימיןלא ממוסגר|31x31 פיקסליםגבע בנימיןהקטע הקיים של  הצפוי להתחבר להתחבר ל13.4צומת מורשלא ממוסגר|29x29 פיקסליםחיזמא13.7כיכר חיזמא25pxמחסום חיזמא14כיכר ללא שםחיזמא15.2צומת ללא שםלא ממוסגר|29x29 פיקסלים16.7צומת עלמוןעלמוןכביש 4370 (כביש הטבעת המזרחי)21.7צומת מישור אדומיםמעלה אדומים

קישורים חיצוניים

 הערות שוליים 

קטגוריה:ישראל: כבישים
קטגוריה:ישראל: כבישים עתידיים
קטגוריה:בנימין: תחבורה
קטגוריה:יהודה ושומרון: תחבורה